ธพว. คลอดสินเชื่ออุ้มเอสเอ็มอีส่งออก
ธพว. คลอดสินเชื่ออุ้มเอสเอ็มอีส่งออก ให้กู้เสริมสภาพคล่องได้รายละไม่เกิน 5 ล้านบาท
20 ต.ค. 2553

ธพว. คลอดสินเชื่ออุ้มเอสเอ็มอีส่งออก ให้กู้เสริมสภาพคล่องได้รายละไม่เกิน 5 ล้านบาท 
นายโสฬส สาครวิศว กรรมการผู้จัดการธนาคารพัฒนาวิสาหกิจขนาดกลางและขนาดย่อใแห่งประเทศไทย ( ธพว. ) หรือ  เอสเอ็มอีแบงก์ เปิดเผยว่า ธพว. ออกสินเชื่อเพิ่อการส่งออกและนำเข้าหรือ trade finance บริการธุรกรรมต่างประเทศแบบครบวงจร เสริมสภาพคล่องธุรกิจ รายละไม่เกิน 5 ล้านบาทเป็นระยะเวลา 5 ปี   อัตราดอกเบี้ยพิเศษในช่วง 2 ปีแรก ที่ระดับลูกค้าชั้นดี หรือ  MLR - 1.5 % ซึ่งถือว่าสอดรับกับมาตรการของรัฐบาล 
ที่ผ่านการอนุมัติจากที่ประชุมคณะรัมนตรี ( ครม. ) ก่อนหน้านี้  โดยให้ธนาคารเฉพาะกิจของรัฐออกโครงการสินเชื่อเพื่อช่วยเหลือเอสเอ็มอี ที่ส่งออกผ่าน โครงการ packing credit วงเงิน 5 พันล้านบาท โดย บสย.จะค้ำประกันหากผู้ส่งออกไม่มีหลักประกัน และโครงการเสริมสภาพคล่องวงเงิน 1 หมื่นล้านบาท โดย บสย.จะค้ำประกัน 50% ของวงเงินที่ขอสินเชื่อเพิ่มเติมหากผู้ส่งออกไม่มีหลักประกัน วงเงินสินเชื่อต่อรายไม่เกิน 10% ของมูลค่าส่งออก 3 เดือนที่ผ่านมา ทั้งนี้ไม่เกินรายละ 5 ล้านบาท
นอกจากนี้ ธนาคาร ยังได้เปิดโครงการ " ติวเข้ม เงินกู้ " ให้แก่ผู้ประกอบการส่งออก นำเข้าทั่วไป เพื่อเตรียมตัวเข้าสู่แหล่งทุนของธนาคาร  ช่วยสร้างโอกาสให้ผู้ประกอบการสามารถเข้าถึงแหล่งทุนได้ง่ายมากขึ้น เพื่อสร้างความเข้าใจในการยื่นขอกู้และได้รับการอนุมัติสินเชื่อจากธนาคาร